**Social- og Omsorgsudvalget**

**Rådhuset**

**7000 Fredericia**

**Ønske fra brugerrådene ved de 3 aktivitetscentre om forhøjelse af prisen for et aktivitetskort til 200,- kr.**

Seniorrådet har modtaget nedenstående begrundelse for ønsket om forhøjelsen:

*Fra brugerrådene i de tre aktivitetscentre, har vi et ønske om at få prisen på aktivitetskort sat op til 200 kr. årligt.*

*Prisen på de 100 kr. har ligget fast meget længe ja flere år og tiden må nu være til en forhøjelse.*

*Vi har fine faciliteter på vore centre med mulighed for at aktivere rigtig mange pensionister og efterlønnere. Men der er også en del udgifter forbundet med at aktivere så mange mennesker.*

*Vores EDB udstyr er ikke up to date længere, symaskiner trænger til reparation/udskiftning og flere andre maskiner og andet udstyr vi bruger i forbindelse med vores aktiviteter trænger til fornyelse eller reparation, dette blot nogle eksempler, flere ting kan nævnes.*

*Vi har mange brugere til vores fitness lokaler og det slider på maskinerne.*

*Vi har behov for penge til forskellige aktiviteter, måske starte nye aktiviteter op, men vi har ikke rigtig midlerne til at komme i gang.*

*Med en større brugerbetaling kan vi se nogle muligheder.*

*I det vi håber i vil se med velvilje på vores ønske, håber vi at høre fra jer snarest, så vi kan få forhøjelsen med fra opstarten i august/september.*

*Med venlig hilsen formændene fra de tre centre*

*Øster Elkjær Aja Sigvardsen*

*I.P.S. Karen Birk Nielsen*

*Tavlhøj Inger Kongsted*

**Seniorrådet har på sit møde d. 19. juni 2017 behandlet sagen, og et samlet Seniorråd går ind for forhøjelsen til de 200 kr.**

**Samtidig gør Seniorrådet opmærksom på, at med forhøjelsen til de 200 kr. falder de 3 aktivitetscentre ikke ind under den ordning, hvor pensionistforeninger og – grupper skal have et kontingent på 200 kr. for at opnå kommunalt tilskud.**

Fredericia, d. 19.06.17.

Venlig hilsen

På Seniorrådets vegne

Flemming Larsen